IN661A 2010/6-4, ACORDO POLO QUE SE AUTORIZAN AS INSTALACIÓNS, SE APROBA O PROXECTO DE EXECUCIÓN E SE DECLARA A UTILIDADE PÚBLICA DO PARQUE EÓLICO ACIBAL, NOS CONCELLOS DE BARRO, MORAÑA E CAMPO LAMEIRO, Á EMPRESA "NORVENTO, S. L. U."
XUNTA DE GALICIA — CONSELLERÍA DE ECONOMÍA E INDUSTRIA — Xefatura Territorial de Pontevedra (Outros documentos, notificacións e informacións públicas, 31/08/2015)

En cumprimento do disposto nos artigos 128 e 148 do Real decreto 1955/2000, do 1 de decembro, polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, faise público o Acordo do Consello da Xunta de Galicia, do 23 de xaneiro de 2014, polo que se autorizan as instalacións, se aproba o proxecto de execución e se declara a utilidade pública, en concreto, do parque eólico Acibal, emprazado nos concellos de Barro, Moraña e Campo Lameiro (Pontevedra) e promovido pola sociedade Norvento, S. L. (Expediente IN661A 2010/6-4), que se transcribe como anexo a esta resolución. Acordo do Consello da Xunta de Galicia polo que se autorizan as instalacións, se aproba o proxecto de execución e se declara a utilidade pública, en concreto, do parque eólico Acibal, emprazado nos concellos de Barro, Moraña e Campo Lameiro (Pontevedra) e promovido pola sociedade Norvento, S. L. (Expediente IN661A 2010/6-4). Examinado o expediente iniciado por solicitude de Norvento, S. L. (en adiante o promotor) en relación coa autorización administrativa, aprobación do proxecto de execución e declaración de utilidade pública, en concreto, constan os seguintes Primeiro.— Mediante Resolución do 20 de decembro de 2010 pola que se aproba a relación de anteproxectos de parques eólicos seleccionados ao abeiro da Orde do 29 de marzo de 2010 para a asignación de 2.325 MW de potencia na modalidade de novos parques eólicos en Galicia (DOG nº 248, do 28 de decembro), admitiuse a trámite o parque eólico Acibal (en adiante o parque eólico), cunha potencia de 12 MW. Segundo.— O 16 de abril de 2011, Norvento, S. L. solicitou a autorización administrativa, a aprobación do proxecto de execución, o recoñecemento da condición de instalación acollida ao réxime especial de produción de enerxía eléctrica e a declaración, en concreto, de utilidade pública para o parque eólico. Terceiro.— O 27 de xuño de 2011, o promotor solicitou a aprobación do proxecto sectorial do parque eólico. Cuarto.— O 17 de agosto de 2011, o promotor presentou o estudo de impacto ambiental do parque eólico. Quinto.— Por Resolución do 8 de novembro de 2011, da Xefatura Territorial da Consellería de Economía e Industria en Pontevedra (en adiante a xefatura territorial), sometéronse a información pública para autorización administrativa, declaración de utilidade pública, en concreto, e a necesidade de urxente ocupación que iso implica, aprobación do proxecto de execución, proxecto sectorial de incidencia supramunicipal da instalación eléctrica, estudio ambiental e da solicitude de acollida ó réxime especial de produción de enerxía eléctrica das instalacións referidas ó parque eólico. O acordo publicouse no Diario Oficial de Galicia do 13 de decembro de 2011, no Boletín Oficial da Provincia de Pontevedra do 1 de decembro de 2011 e no xornal Faro de Vigo do 30 de novembro de 2011. Así mesmo, permaneceu exposto ao público nos taboleiros de anuncios da dita xefatura territorial e dos concellos afectados (Barro, Moraña e Campo Lameiro). Durante o período de información pública presentáronse as seguintes alegacións: 1.—O 9 de decembro de 2011, Sandra Jean Aveiga Alameda, en calidade de presidente da Comunidade de Montes Veciñais en Man Común de Perdecanai, presentou escrito no que alega o seguinte: 2.—O 15 de decembro de 2011, Itoitz Rousaud Caprile, en calidade de presidente da Xunta Rectora da Comunidade de Montes Veciñais en Man Común de Amil, presentou un escrito de alegacións no que expón as seguintes cuestións: 3.—O 26 de decembro de 2011, Santiago Bas López, en representación da Asociación Lobo, presentou un escrito no que alegou o seguinte: 4.—O 30 de decembro de 2011, Jesús Castro Castro, en calidade de presidente da Comunidade de Montes Veciñais en Man Común de Santo André de Xeve, alega o seguinte: 5.—O 31 de decembro de 2011, Cristhian Javier Abel Fernando Bulmaga Mazin, en nome e representación da Sociedade Galega de Historia Natural, alega o seguinte: Sexto.— O 9 de marzo de 2012, Retegal, SA. emitiu, en relación coas instalacións do parque eólico, o correspondente condicionado técnico. Neste condicionado, Retegal, S. A. comunica que se ben non se observan obstrucións directas dos sinais de televisión TDT, non se poden descartar ao 100% afectacións por causa do multitraxecto en algunha entidade de poboación do entorno do parque eólico. Polo tanto, establece que o promotor comprometerase a realización dunha campaña de medidas de cobertura nas localidades do entorno, e de se detectaren perda ou degradación desta, proporcionará os medios necesarios ou acometerá algunha actuación de extensión da cobertura que permita o restablecemento da calidade e a correcta recepción dos sinais de TDT. Sétimo.— O 27 de abril de 2012, en resposta ao condicionado técnico emitido por Retegal, S. A., o promotor presentou un escrito no que manifesta que coincide coas conclusións expostas no condicionado establecido por Retegal, S. A., e considera que o parque eólico non afectará directa ou indirectamente ós sinais de televisión TDT. Polo tanto, entende que, con independencia de calquera condicionado que puidera establecer ó respecto a Administración na autorización da instalación, non resulta necesaria a realización dunha campaña de medidas nas localidades do entorno para comprobar as medidas de cobertura. Oitavo.— Con data 7 de maio de 2012, a xefatura territorial informou que a documentación técnica aportada polo promotor cumpre cos requisitos regulamentarios para acordar favorable a continuación do procedemento. Noveno.— O 18 de xuño de 2012, a xefatura territorial remitiu o expediente do parque eólico á Dirección Xeral de Industria, Enerxía e Minas para a continuación do procedemento. Décimo.— Con data 15 de outubro de 2012, a Secretaría Xeral de Calidade e Avaliación Ambiental formulou a Declaración de Impacto Ambiental relativa ao parque eólico, que se fixo pública por Resolución do 16 de outubro de 2012 da Dirección Xeral de Industria, Enerxía e Minas (DOG nº 230, do 3 de decembro de 2012). Décimo primeiro.— O 14 de xaneiro de 2013, a Secretaría Xeral de Ordenación do Territorio e Urbanismo emitiu, en relación co proxecto sectorial do parque eólico, o informe ao que fai referencia o artigo 37.7 da Lei 8/2009, do 22 de decembro, pola que se regula o aproveitamento eólico en Galicia e se crean o canon eólico e o Fondo de Compensación Ambiental. Décimo segundo.— O 21 de outubro de 2013, o Servizo de Montes de Pontevedra emitiu o informe ao que fai referencia o artigo 45.3 da Lei 8/2009, do 22 de decembro. Aos antecedentes de feito descritos sonlle de aplicación os seguintes Primeiro.— O Consello da Xunta de Galicia é competente para resolver este procedemento con fundamento no artigo 28.3 da Lei 54/1997, do 27 de novembro, do sector eléctrico, aplicable ao presente procedemento en virtude do previsto na disposición transitoria segunda da Lei 24/2013, do 26 de decembro, do sector eléctrico, e de acordo co establecido polo artigo 45.3 da Lei 8/2009, do 22 de decembro, pola que se regula o aproveitamento eólico en Galicia e se crean o canon eólico e o Fondo de Compensación Ambiental Segundo.— No expediente instruído para o efecto cumpríronse os trámites de procedemento establecidos na Lei 54/1997, do 27 de novembro, do sector eléctrico, no Real decreto 1955/2000, do 1 de decembro, polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, na Lei 8/2009, do 22 de decembro, pola que se regula o aproveitamento eólico en Galicia e se crean o canon eólico e o Fondo de Compensación Ambiental, na Lei 30/1992, do 26 de novembro, de réxime xurídico das administracións públicas e do procedemento administrativo común, e demais normas vixentes de aplicación. Terceiro.— Con respecto ás alegacións presentadas, visto o contido destas e as respostas do promotor, cómpre manifestar o seguinte: Ademais, compre aclarar que a liña de alta tensión que mencionan a Asociación Lobo e a Sociedade Galega de Historia Natural nas súas alegacións, é un proxecto diferente ao do parque eólico, posto que non ten como obxecto dar servizo ás instalacións deste nin está promovido pola mesma sociedade. De acordo con todo o que antecede, e no exercicio das competencias que ten atribuídas, o Consello da Xunta de Galicia adopta o seguinte Primeiro.— Autorizar as instalacións do parque eólico Acibal, emprazado nos concellos de Barro, Moraña e Campo Lameiro (Pontevedra) e promovido por Norvento, S. L., cunha potencia de 12 MW. Segundo.— Aprobar o proxecto de execución das instalacións do parque eólico Acibal asinado polo enxeñeiro industrial Pablo Fernández Castro. Solicitante: Norvento, S. L. Domicilio social: Rúa Ribadeo, 2, entresollado, 27002 Lugo Denominación: parque eólico Acibal Potencia instalada: 12 MW Concellos afectados: Barro, Moraña e Campo Lameiro (Pontevedra) Produción anual: 33.802 MWh/ano Orzamento total: 15.412.483,52 euros Terceiro.— Declarar a utilidade pública, en concreto, das instalacións do proxecto do parque eólico, segundo o previsto nos artigos 52 e 54 da Lei 54/1997, do 27 de novembro, do sector eléctrico, o que leva implícita a necesidade de ocupación dos bens ou de adquisición dos dereitos afectados e implica a urxente ocupación aos efectos do artigo 52 da Lei de expropiación forzosa do 16 de decembro de 1954 (BOE nº 351, do 17 de decembro). A presente autorización axustarase ao cumprimento das seguintes condicións: 1.—Para garantir o cumprimento das súas obrigas, Norvento, S. L. constituirá, de acordo co establecido no artigo 40.1 da Lei 8/2009, do 22 de decembro, unha fianza polo importe de 261.228,53 euros, correspondente ao 2% do orzamento de execución por contrata do proxecto de execución que por este acordo se aproba. A dita fianza depositarase na Caixa Xeral de Depósitos da Consellería de Facenda da Xunta de Galicia, en calquera das formas sinaladas no artigo 11.3 do Decreto 1775/1967, do 22 de xullo, sobre réxime de instalación, ampliación e traslado de industrias. A súa devolución efectuarase de acordo co establecido no antedito artigo 40.1 da Lei 8/2009, do 22 de decembro.2.—Consonte ao disposto nos artigos 40.2 da Lei 8/2009, do 22 de decembro, e 4 do Decreto 455/1996, do 7 de novembro, de fianzas en materia ambiental, Norvento, S. L. constituirá, con carácter previo ao inicio das obras, unha fianza para garantir o cumprimento do deber de restaurar os terreos ocupados polo parque eólico na fase de obras. O importe da fianza fíxase, por proposta da Secretaría Xeral de Calidade e Avaliación Ambiental, en 115.594 euros. A dita fianza depositarase na Caixa Xeral de Depósitos da Consellería de Facenda da Xunta de Galicia, en calquera das formas sinaladas no artigo 11.3 do Decreto 1775/1967, do 22 de xullo, sobre réxime de instalación, ampliación e traslado de industrias. A súa devolución efectuarase de acordo co establecido no artigo 6 do Decreto 455/1996, do 7 de novembro, unha vez depositada a fianza para garantir o deber de restaurar os terreos ocupados na fase de desmantelamento.3.—Para a inscrición da instalación no Rexistro Autonómico creado pola Orde da Consellería de Industria e Comercio do 5 de xuño de 1995 (DOG do 14 de xullo), o promotor efectuará a correspondente solicitude, de acordo co procedemento regulamentariamente establecido.4.—A instalación adaptarase ao procedemento de captación e procesamento de datos de produción de enerxía eléctrica de Galicia regulamentado pola Orde da Consellería de Innovación e Industria, do 23 de xaneiro de 2009, pola que se establece o procedemento para a captación e procesamento dos datos de produción enerxética das instalacións acollidas ao réxime especial de produción de enerxía eléctrica na Comunidade Autónoma de Galicia (DOG nº 37, do 23 de febreiro). 5.—As instalacións autorizadas realizaranse de acordo coas especificacións e planos que figuran no proxecto de execución que por este acordo se aproba, cun orzamento de 15.412.483,52 euros.6.—No caso de se manifestaren perturbacións na recepción do sinal de televisión, directamente atribuíbles ás instalacións do parque eólico, Norvento, S. L. deberá adoptar as medidas necesarias para devolverlle á recepción do sinal as anteriores condicións de calidade.7.—O prazo para a posta en marcha das instalacións que se autorizan será de sete meses contados a partir da data de ocupación dos terreos. Unha vez construídas as instalacións autorizadas, e con carácter previo á súa posta en servizo, a Xefatura Territorial da Consellería de Economía e Industria de Pontevedra inspeccionará a totalidade das obras e montaxes efectuados e verificará o cumprimento das condicións establecidas nesta resolución e as demais que sexan de aplicación, incluídas as contidas na declaración de impacto ambiental formulada o 12 de agosto de 2013 pola Secretaría Xeral de Calidade e Avaliación Ambiental.8.—O parque eólico deberá cumprir cos requisitos que se recollan nos procedementos de operación aprobados polo Ministerio de Industria, Enerxía e Turismo, que lle resulten de aplicación.9.—A Administración resérvase o dereito de deixar sen efecto a presente autorización por calquera das causas establecidas no artigo 34 do Decreto 1775/1967, do 22 de xullo, por incumprimento das condiciones impostas ou por calquera outra causa excepcional que o xustifique.10.—Esta autorización outórgase sen prexuízo de terceiros e independentemente das autorizacións, licenzas ou permisos de competencia municipal, provincial ou outros necesarios para a realización das obras das instalacións autorizadas. Este acordo publicarase no Diario Oficial de Galicia e no Boletín Oficial da Provincia de Pontevedra, de acordo co establecido nos artigos 128 e 148 do Real decreto 1955/2000, do 1 de decembro, así como en cumprimento do disposto polo artigo 59.5 da Lei 30/1992, do 26 de novembro, para os efectos da notificación aos interesados cando estes sexan descoñecidos, se ignore o lugar ou o medio de notificación, ou ben que, intentada esta, non se puidese practicar. Contra o presente acordo, que pon fin á vía administrativa, poderase interpoñer recurso potestativo de reposición no prazo dun mes a contar desde o día seguinte ao da súa notificación, de acordo co disposto nos artigos 116 e 117 da Lei 30/1992, do 26 de novembro, de réxime xurídico das administracións públicas e do procedemento administrativo común ou ben directamente recurso contencioso-administrativo ante a Sala do Contencioso-Administrativo do Tribunal Superior de Xustiza de Galicia no prazo de dous meses a contar desde o día seguinte ao da súa notificación, de conformidade co establecido nos artigos 10, 14 e 46.1 da Lei 29/1998, do 13 de xullo, reguladora da xurisdición contencioso-administrativa, sen prexuízo de que os interesados poidan interpoñer calquera outro recurso que estimen pertinente. Santiago de Compostela, 24 de xaneiro de 2014.—O director xeral de Enerxía e Minas, Ángel Bernardo Tahoces.